આ પ્રસંગે તેમણે મંચસ્થ શ્રી ભગવતીકુમાર શર્મા, શ્રી અશોક વાજપેયી, શ્રી રઘુવીર ચૌધરી, શ્રી રાજેન્દ્રભાઈ પટેલ, શ્રીમતી વર્ષાબેન અડાલજા, શ્રીમતી અનિલાબેન દલાલ, શ્રી ગોવિંદ સરૈયા અને અન્ય સૌ ઉપસ્થિતોનુંશાબ્દિક અભિવાદન કર્યું. આ ઉપરાંત આ સભાના અતિથી વિશેષ તેમજ અન્ય મંચસ્થોનું શાલ અને પુસ્તક અર્પણ કરીને સ્વાગત કર્યું. આ ઉપરાંત, વીર નર્મદ દ. ગુજરાત યુનિવર્સિટીને તેનો ગુજરાતી વિભાગ ઊભો કરવા માટે આશરે 2 કરોડ જેટલી આર્થિક સહાય પૂરી પાડનાર શ્રી હર્ષદભાઈનું સન્માન કર્યું અને સામૂહિક આભાર માન્યો.